Selvom det ikke blev til en førstepræmie i lørdagens trækning, kan en nordjysk spiller godt smile lidt ekstra. En vinder i Nørresundby har nemlig vundet én million kroner på Lottos millionærgaranti, hvor der hver uge trækkes lod om en millioner kroner på en af de kuponer, der er gevinst på, fortæller Danske Spil. Vinderen af den ene million har købt sin kupon i Min Købmand, Nørre Uttrup Torv 15, 9400 Nørresundby. Nå, ja så var det en heldig spiller fra Brønshøj, der havde syv vindertal på sin kupon og dermed har vundet 11.099.489 kr.

Referat:
En nordjysk lottospiller er lige blevet en million kroner rigere på Danske Spils millionærgaranti.